SUPER จ่อ COD วินด์ฟาร์มเวียดนาม เฟสแรก ต.ค.นี้
SUPER จ่อ COD วินด์ฟาร์มเวียดนาม เฟสแรก ขนาดกำลังการผลิตรวม 80 MW ต.ค.64 มั่นใจผลงาน 1-2 ปีข้างหน้ายังเติบโตแข็งแกร่ง หลังกำลังการผลิตไฟฟ้าเพิ่มขึ้นต่อเนื่อง
SUPER จ่อ COD วินด์ฟาร์มเวียดนาม เฟสแรก ขนาดกำลังผลิต 80 MW ต.ค.นี้ มั่นใจผลงาน 1-2 ปีข้างหน้ายังเติบโตแข็งแกร่ง
13 ก.ย. 2564

นายจอมทรัพย์ โลจายะ ประธานคณะกรรมการ และนางกุลชลี นันทสุขเกษม ที่ปรึกษาทางการเงิน บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน ) จำกัด (มหาชน) หรือ SUPER นำเสนอข้อมูลบริษัทจดทะเบียนพบผู้ลงทุน (Opportunity Day)  บนแพลตฟอร์มออนไลน์ โดยระบุว่า กำไรสุทธิไตรมาส 2/2564 พุ่งแรง 299.3% ขณะที่งวด 6 เดือนแรกของปี 2564 กำไรสุทธิเพิ่มขึ้น 92.4 % และเตรียม COD โครงการโรงไฟฟ้าพลังงานลม ประเทศเวียดนาม เฟสแรก ขนาดกำลังการผลิตไฟฟ้ารวม 80 เมกะวัตต์ ในเดือนตุลาคมนี้ แม้จะเกิดการแพร่ระบาดโควิด-19 ยังคงมั่นใจภาพรวมผลการดำเนินงานใน 1-2 ปีข้างหน้า จะเติบโตได้อย่างก้าวกระโดดจากกำลังการผลิตไฟฟ้าที่เพิ่มขึ้นต่อเนื่อง